ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΠΡΩΤΟΥ ΤΜΗΜΑΤΟΣ ΤΟΥ ΔΙΚΑΣΤΗΡΙΟΥ ΔΗΜΟΣΙΑΣ ΔΙΟΙΚΗΣΗΣ
της 22ας Ιανουαρίου 2008
Υπόθεση F-106/06
Anže Erbežnik
κατά
Ευρωπαϊκού Κοινοβουλίου
«Φιλικός διακανονισμός κατόπιν πρωτοβουλίας του Πρωτοδικείου – Διαγραφή»
Αντικείμενο: Προσφυγή ασκηθείσα δυνάμει των άρθρων 236 ΕΚ και 152 ΕΑ, με την οποία ο A. Erbežnik, επικαλούμενος νόμιμη μη έγγαμη σχέση
συμβιώσεως με την Horvat, ζητεί, κατ’ ουσίαν, την ακύρωση της αποφάσεως του Κοινοβουλίου με την οποία χορηγήθηκε σε αυτόν
αποζημίωση εγκαταστάσεως με τον συντελεστή που προβλέπεται για τους υπαλλήλους οι οποίοι δεν δικαιούνται επιδόματος στέγης,
όσον αφορά, ειδικότερα, το πρώτο από τα τρία τμήματα της εν λόγω αποζημιώσεως, το οποίο καταβλήθηκε σε αυτόν, δυνάμει του
άρθρου 5, παράγραφος 1, του παραρτήματος VII του Κανονισμού Υπηρεσιακής Καταστάσεως των υπαλλήλων και του άρθρου 24 του Καθεστώτος
που εφαρμόζεται στο Λοιπό Προσωπικό, και κατόπιν αιτήματος πληρωμής που υπέβαλε ο προσφεύγων το Μάιο του 2005, κατ’ εφαρμογή
αποφάσεως του Κοινοβουλίου, εκδοθείσας προς τον σκοπό αυτό στις 2 Ιουνίου 2005· επικουρικώς, να υποχρεώσει το Κοινοβούλιο
να λάβει υπόψη την τροποποίηση της οικογενειακής καταστάσεως του προσφεύγοντος όσον αφορά το μέρος της καταβληθείσας μετά
τον γάμο του τον Αύγουστο του 2005 αποζημιώσεως.
Απόφαση: Η υπόθεση F‑106/06, Erbežnik κατά Κοινοβουλίου, διαγράφεται από το πρωτόκολλο του Δικαστηρίου Δημόσιας Διοίκησης. Το Κοινοβούλιο
θα καταβάλει στον προσφεύγοντα, για τα έξοδα και τις δαπάνες στα οποία αυτός υποβλήθηκε, το ποσό των 6 000 ευρώ. Το Κοινοβούλιο
φέρει τα δικά του δικαστικά έξοδα.
Περίληψη
Υπάλληλοι – Προσφυγή – Φιλικός διακανονισμός της διαφοράς ενώπιον του Δικαστηρίου Δημόσιας Διοίκησης – Διαγραφή από το πρωτόκολλο
(Κανονισμός Υπηρεσιακής Καταστάσεως των υπαλλήλων, άρθρα 69 και 74)